Bejn id-29 ta’ Settembru u l-5 t’Ottubru, f’Malta u Għawdex se tkun qed tiġi ċċelebrata il-Move Week. F’din il-ġimgħa se jkunu organizzati diversi attivitajiet bil-għan li n-nies ikunu mħeġġa jiċċaqalqu. L-Uffiċjal inkarigat mit-tmexxija tal-Kunsill Malti għall-isport Mark Cutajar qal dan waqt konferenza tal-aħbarijiet fil-Belt li qal li din is-sena l-attivitajiet żdiedu bid-doppju. L-attivitajiet, li se jiġu organiżżati bil-kollaborazzjoni ta’ diversi entitajiet governattivi, sportivi u filantropiċi u huma mmirati għall-familja kollha. Ic-Ċerman ta Valletta 2018 Jason Micallef, qal li l-Move Week hi mezz ta’ parteċipazzjoni fil-komunità għall-komunità u għalhekk se tkun qed torganizza diversi attivitajiet f’diversi żoni u toroq fil-Belt. Semma ukoll mixja madwar il-kosta ta’ Malta li apparti l-aspett fiżiku se tkun qed tikkontribwixxu ukoll għall-għarfien storiku billi se jsiru waqfiet f’postijiet storiċi. Is-Segretarju Parlamentari għall-isport Chris Agius qal li l-għan wara il-Move Week hu li l-Maltin idaħħlu l-attività fiżika fir-rutina tagħhom ta’ kuljum. Qal li b’hekk l-attivitajiet qed ikunu mifruxa f’diversi lokalitajiet kemm f’Malta u anke f’Għawdex u semma ukoll kif dawn se jkunu qed jgħinu l-aspett filantropiku.